انیس الرحمن قاسمی:

اپنے گھروں میں تراویح کی نماز ادا کریں

حضرت مولانا انیس الرحمن قاسمی،نائب قومی صدرآل انڈیا ملی کونسل نے اپنے بیان میں کہا ہے کہ رمضان میں روزہ رکھنا فرض ہے اورتراویح کی نمازسنت مؤکدہ ہے،موجودہ لاک ڈاؤن کے حالات میں فرض اورتراویح کی نمازیں گھروں میں اداکریں

خبر کا کوڈ: ۴۴۲۵۲۸

تاریخ: ۱۷ تير ۲۰۲۰ - ۱۸:۵۷

رسا نیوز ایجنسی کی رپورٹ کے مطابق، حضرت مولانا انیس الرحمن قاسمی،نائب قومی صدرآل انڈیا ملی کونسل نے اپنے بیان میں کہا ہے کہ رمضان میں روزہ رکھنا فرض ہے اورتراویح کی نمازسنت مؤکدہ ہے۔

انہوں نے کہا: موجودہ لاک ڈاؤن کے حالات میں فرض اورتراویح کی نمازیں گھروں میں اداکریں،تراویح میں مکمل قران پڑھنا یا سننا سنت ہے، اس لیے اگرحافظ قرآن ہوں تو اپنے گھر میں مکمل ختم قرآن تراویح میں کریں اور غیرحافظ سورہ فاتحہ اوردیگر چھوٹی سورتوں کے ساتھ ادا کریں ۔

مولانا قاسمی نے کہا: تراویح کی جماعت عام نمازوں کی طرح دوشخص سے بھی ہو سکتی ہے،بہتر ہوگا کہ سورۃ الفیل سے والناس تک اورسورہ فاتحہ کو اس دوران ٹھیک سے یاد کرلیں،یہ سورتیں قرآن مجید کا خلاصہ ہیں ۔

انہوں نے مزید کہا: تمام حفاظ،علماء،دانشور، طلبہ، طالبات اورمردوخواتین سورہ فاتحہ اورمذکورہ دس چھوٹی سورتوں کو ترجمہ اورتفسیرکے ساتھ سمجھ کر زبانی یاد کر لیں،دوسروں کوبھی اس کی ترغیب دیں۔/۹۸۸/ن